**Izziņa par atzinumos sniegtajiem iebildumiem**

**par Ministru kabineta noteikumu projektu „Brīvības pieminekļa un Rīgas Brāļu kapu nolikums”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu:**

|  |  |
| --- | --- |
| Datums | 2020.gada 11.decembrī |
|  |  |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Ārlietu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Pašvaldību savienība, Korupcijas novēršanas un apkarošanas birojs, biedrība „Brāļu kapu komiteja”, nodibinājums „Brīvības pieminekļa izgaismošanas fonds”, nodibinājums „Rīgas Brāļu kapu un Latvijas vēsturiskā mantojuma fonds” |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

|  |
| --- |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta noteikumu projekta „Brīvības pieminekļa un Rīgas Brāļu kapu padomes nolikums” (turpmāk – Ministru kabineta noteikumu projekts) 5. un 7.punkts:,,4. Padomi vada padomes priekšsēdētājs, bet viņa prombūtnes laikā – padomes priekšsēdētāja vietnieks. Padomes priekšsēdētāja vietnieku no sava vidus uz padomes pilnvaru laiku ievēlē padomes locekļi ar vienkāršu balsu vairākumu.5. Padome ir lemttiesīga, ja tās sēdē piedalās ne mazāk par divām trešdaļām no padomes locekļiem.”,,7. Padome lēmumu pieņem ar vienkāršu balsu vairākumu. Ja balsu skaits sadalās vienādi, izšķirošā ir padomes priekšsēdētāja balss.” | **Tieslietu ministrija:**Brīvības pieminekļa un Rīgas Brāļu kapu likuma (turpmāk – Likums) 8. panta septītajā daļā noteikts, ka Brīvības pieminekļa un Rīgas Brāļu kapu padomē (turpmāk – Padome) iekļautie nevalstisko organizāciju pārstāvji tās darbā piedalās ar padomdevēja tiesībām, izrietoši šiem Padomes locekļiem nav balsstiesību un viņi nevar piedalīties lēmumu pieņemšanā. Tāpēc projektā būtu skaidri jānodala to Padomes locekļu tiesības un pienākumi, kuriem ir lemttiesības un kuriem nav. Tā, piemēram, projekta 5. punktā paredzēts, ka Padome ir lemttiesīga, ja tās sēdē piedalās ne mazāk par divām trešdaļām no padomes locekļiem. Mūsuprāt, kvorums (Padomes locekļu skaits, kas ir pietiekams, lai sanākušie būtu tiesīgi lemt) būtu skaitāms tikai no lemttiesīgajiem Padomes locekļiem. Tāpēc uzskatām, ka projekta 5. punkta redakcija skaidrības labad ir precizējama, papildinot to pirms vārdiem "padomes locekļiem" ar vārdu "lemttiesīgajiem".Arī projekta 4., 6., 7. un 12. punktā lūdzam izvērtēt šo niansi un, ja nepieciešams, precizēt, uz kuru konkrēti Padomes locekļu kategoriju tiesības vai pienākumi (piem., ierosināt Padomes sēdes sasaukšanu, Padomes locekļa atšķirīgā viedokļa dokumentēšana) attiecas - uz lemttiesīgajiem Padomes locekļiem vai visiem Padomes locekļiem. | **Ņemts vērā** | Precizēts Ministru kabineta noteikumu projekta 4., 5. un 7.punkts šādā redakcijā:,,4. Padomi vada padomes priekšsēdētājs, bet viņa prombūtnes laikā – padomes priekšsēdētāja vietnieks. Padomes priekšsēdētāja vietnieku no sava vidus uz padomes pilnvaru laiku ievēlē lemttiesīgie padomes locekļi ar vienkāršu balsu vairākumu.5. Padome ir lemttiesīga, ja tās sēdē piedalās ne mazāk par divām trešdaļām no lemttiesīgajiem padomes locekļiem.”,,7. Padome lēmumu pieņem ar lemttiesīgo padomes locekļu vienkāršu balsu vairākumu. Ja balsu skaits sadalās vienādi, izšķirošā ir padomes priekšsēdētāja balss.”Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts papildināts ar šādu informāciju:,,Likuma 8.panta septītā daļa paredz, ka Padomē iekļautie nevalstisko organizāciju pārstāvji tās darbā piedalās ar padomdevēja tiesībām un nav uzskatāmi par valsts amatpersonām likuma „Par interešu konflikta novēršanu valsts amatpersonu darbībā” izpratnē. Tādējādi Padomē iekļautajiem nevalstisko organizāciju pārstāvjiem nav balsstiesību un viņi nevar piedalīties lēmumu pieņemšanā un kvorums (Padomes locekļu skaits, kas ir pietiekams, lai sanākušie būtu tiesīgi lemt) ir skaitāms tikai no lemttiesīgajiem Padomes locekļiem.” |
| 2. | Ministru kabineta noteikumu projekta 11.punkts:,,11. Padomes sēdes ir atklātas.” | **Tieslietu ministrija:**Tā kā Padomes sēdes būs atklātas, sabiedrības pārstāvjiem būs iespēja tajās piedalīties. Projekts neparedz kārtību, kādā Padomes sēdes tiek izziņotas sabiedrībai un kā sabiedrības pārstāvji var pieteikties sēdes novērošanai. Lūdzam precizēt projektu un anotāciju. | **Ņemts vērā** | Precizēts Ministru kabineta noteikumu projekta 11.punkts šādā redakcijā:,,11. Padomes sēdes ir atklātas. Informāciju par padomes sēdi un tās darba kārtību piecas dienas pirms sēdes ievieto Nacionālās kultūras mantojuma pārvaldes tīmekļvietnē.”Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts papildināts ar šādu informāciju:,,[..] Informācija par Padomes sēdi un tās darba kārtību piecas dienas pirms sēdes tiks ievietota Nacionālās kultūras mantojuma pārvaldes tīmekļvietnē.” |
| 3. | Ministru kabineta noteikumu projekta sākotnējās ietekmes novērtējuma ziņojuma (anotācijas) II sadaļas 2. un 3.punkts. | **Tieslietu ministrija**Lūdzam aizpildīt anotācijas II sadaļas 2. un 3. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 22.1. un 22.2. apakšpunktā un 24. un 25. punktā noteiktajam, ņemot vērā to, ka projekta regulējums noteikti ietekmē gan Padomes locekļus (t.sk. nevalstiskās organizācijas), gan Nacionālā kultūras mantojuma pārvaldi. | **Ņemts vērā** | Ministru kabineta noteikumu projekta sākotnējās ietekmes novērtējuma ziņojuma (anotācijas) II sadaļas 2. un 3.punkts papildināts ar šādu informāciju:,,Nacionālajai kultūras mantojuma pārvaldei saistībā ar Projektā paredzēto regulējumu administratīvais slogs palielināsies, ņemot vērā Projektā paredzētos pienākumus saistībā ar Padomes darba organizēšanu. Citām Padomē pārstāvētajām institūcijām un sabiedrības grupām saistībā ar Brīvības pieminekļa un Rīgas Brāļu kapu saglabāšanu un aizsardzību paredzētās tiesības un pienākumi, kā arī veicamās darbības atbilst Likumā noteiktajam apjomam.”,,Nacionālā kultūras mantojuma pārvalde tai piešķirto valsts budžeta līdzekļu ietvaros nodrošinās Padomes dokumentu lietvedības apriti, kas rada administratīvās izmaksas. Administratīvo izmaksu aprēķins Nacionālajai kultūras mantojuma pārvaldei Padomes dokumentu lietvedības apritei gadā atbilstoši formulai C = (f x l) x (n x b), kur:f – vidējā darba samaksa stundā valsts pārvaldē (Centrālās statistikas pārvaldes dati par 2020.gada 2.ceturksni) – 9,67 *euro*;l – laika patēriņš – 4 stundas;n – subjektu skaits, kam jāsniedz informācija – 11;b – cik reizes gadā paredzēta informācijas sniegšana – 4.C=(9,67x4)x(11x4)=1701,92 *euro*” |

Rihards Antoņevičs

Nacionālās kultūras mantojuma pārvaldes

Pārvaldības daļas jurists

Tālr.67229400; Rihards.Antonevics@mantojums.lv